google/wiki40b huggingface dataset:
Πολιτισμός Νάζκα

Ο πολιτισμός Νάζκα ήταν αρχαίος πολιτισμός που αναπτύχθηκε από το 100 π.Χ. έως το 800 μ.Χ. στις περιοχές της επαρχίας Νάζκα της περιοχής Ίκα στην νότια ακτή του Περού. Είναι γνωστός για την περίτεχνη υφαντουργία, κεραμική, καθώς και για τα διάσημα μεγάλων διαστάσεων γεώγλυφα τα οποία είναι ευρύτερα γνωστά ως γραμμές Νάζκα. Είχαν επίσης κατασκευάσει ένα εντυπωσιακό σύστημα υπογείων δεξαμενών νερού για τις ανάγκες της υδροδότησης τους το οποίο εξακολουθεί να λειτουργεί έως την σύγχρονη εποχή. Η σύγχρονη πόλη Νάζκα της ομώνυμης επαρχίας στο Περού έχει ονομαστεί από τον λαό αυτό.

Επισκόπηση

Η εξέλιξη του πολιτισμού των Νάζκα διακρίνεται σε 4 κύρια στάδια, την Πρωτονάζκα (συμβατικά 100 π.Χ.  – 1 μ.Χ.), την Πρώιμη περίοδο Νάζκα (1–450), Μέση Νάζκα (450–550) και την ύστερη Νάζκα (550–750).
Ξεκινώντας από τον 4ο αιώνα μ.Χ, ο πολιτισμός είχε αρχίσει να παρακμάζει, και έως τα μέσα του 8ου αιώνα είχε εξαφανιστεί τελείως. Η εξαφάνιση του πιθανώς οφείλεται σε περιβαλλοντικούς παράγοντες, όταν το φαινόμενο Ελ Νίνιο στην περιοχή προκάλεσε εκτεταμένες καταστροφικές πλημμύρες. Σύμφωνα με τα διαθέσιμα στοιχεία των ερευνών, ενδεχομένως οι ίδιοι οι Νάζκα επιτείναν το φαινόμενο αυτό καθώς είχαν κόψει τα δέντρα στις δασικές εκτάσεις της περιοχής για την δημιουργία αγρών καλαμποκιού και βαμβακιού, κάτι που έκανε την γη τους ευάλωτη στην διάβρωση από τον ποταμό και τον άνεμο ως συνέπειες του Ελ Νίνιο.
Για την σίτιση τους στηρίζονταν σε μεγάλο βαθμό στην αγροτική παραγωγή. Σύμφωνα με τις παραστάσεις των διαφόρων αγγείων που διασώζονται, το διαιτολόγιο τους περιελάμβανε καλαμπόκι, κολοκύθες, γλυκοπατάτες, κασάβα, φασόλια, καθώς και κάποια ψάρια. Είχαν επίσης και κάποιες φυτείες οι οποίες παρήγαγαν μη εδώδιμους καρπούς, όπως κόκα τα φύλλα της οποίας μασούσαν, κάκτους οι οποίοι παρήγαγαν παραισθησιογόνες ουσίες οι οποίες χρησιμοποιούνταν από τους σαμάνους, και νεροκολοκύθες τις οποίες διακοσμούσαν με παραστάσεις από την καθημερινή ζωή τους. Στην κτηνοτροφία, βασίζονταν στα διάφορα αγελαία ζώα της περιοχής τους από τα οποία έπαιρναν το μαλλί, ενώ παράλληλα φαίνεται πως έκαναν θυσίες λάμα και ινδικών χοιριδίων.
Οι γραμμές Νάζκα είναι μια σειρά γεωγλύφων στην έρημο στα οποία απεικονίζονται παραστάσεις ζώων, και τα μεγαλύτερα από αυτά έχουν διαστάσεις περίπου όσο ένα σημερινό γήπεδο ποδοσφαίρου. Ο σκοπός της δημιουργίας τους είναι άγνωστος, και υπάρχουν διαφορετικές εκτιμήσεις από τους μελετητές, όπως το ότι δημιουργήθηκαν ως αναθήματα προς τους θεούς, ή αποτελούν αστρονομικά σχέδια, ή πως αντιστοιχούσαν σε τελετουργίες τους, αλλά δεν υπάρχει επάρκεια στοιχείων ώστε να μπορεί να υποστηριχτεί αδιαμφισβήτητα κάποια εκτίμηση.
Triaenodon obesus

Μορφολογικά χαρακτηριστικά

Είναι μικρός καρχαρίας που συνήθως δεν υπερβαίνει τα 1,6 m σε μήκος. Το είδος αυτό είναι εύκολα αναγνωρίσιμο από το λεπτό σώμα του, και το σύντομο, αλλά ευρύ κεφάλι, καθώς επίσης και τα οβάλ μάτια με τις κάθετες κόρες, και το τα ραχιαία και πυελικά πτερύγια με τα λευκά ακροπτέρυγα. Είναι ένας από τα πιο κοινούς καρχαρίες που βρίσκονται στους κοραλλιογενείς υφάλους του Ινδο-Ειρηνικού ωκεανού, ο καρχαρίας εμφανίζεται από τη Νότια Αφρική στα δυτικά και ανατολικά μέχρι την Κεντρική Αμερική. Συνήθως βρίσκονται πάνω ή κοντά στο πυθμένα σε καθαρό νερό, σε βάθος 8 με 40 μέτρων. Είναι ένας από τους τρεις πιο κοινούς υφαλοκαρχαρίες, με τους άλλους δύο να είναι ο μαυροπτέρυγος υφαλοκαρχαρίας (Carcharhinus melanopterus) και ο τέφρος καρχαρίας (Carcharhinus amblyrhynchos).

Συμπεριφορά στη φύση

Κατά τη διάρκεια της ημέρας, οι λευκοπτέρυγοι υφαλοκαρχαρίες το μεγαλύτερο μέρος του χρόνου τους μέσα σε σπηλιές, όπου αναπαύονται. Σε αντίθεση με άλλους καρχαρινίδες, οι οποίοι βασίζονται στην αναπνοή με πίεση και πρέπει να κολυμπούν συνεχώς για να αναπνεύσουν, αυτός ο καρχαρίας μπορεί να αντλήσει νερό πάνω από τα βράγχιά του ενώ κάθεται ακούνητος στο βυθό. Τη νύχτα, οι λευκοπτέρυγοι υφαλοκαρχαρίες αναδύονται για να κυνηγήσουν οστεϊχθύες, καρκινοειδή, και χταπόδια σε ομάδες, το επίμηκες σώμα τους τους επιτρέπει να περάσουν μέσα σε ρωγμές και τρύπες για να βγάλουν κρυμμένα θηράματα. Μοναχικοί υφαλοκαρχαρίες μπορούν να μείνουν μέσα σε μια συγκεκριμένη περιοχή του υφάλου για μήνες έως χρόνια, ξανά και ξανά επιστρέφοντας στο ίδιο καταφύγιο. Σημαντικοί θηρευτές των λευκοπτέρυγων υφαλοκαρχαριών είναι ο καρχαρίας τίγρης (Galeocerdo cuvier) και ο καρχαρίας των Γκαλαπάγκος (Carcharhinus galapagensis).
Αυτό το είδος είναι ζωοτόκο, στο οποίο η ανάπτυξη των εμβρύων γίνεται με την σύνδεση με τη μητέρα τους μέσω πλακούντα. Ένας από τους λίγους καρχαρίες που το ζευγάρωμά τους έχει παρατηρηθεί σε άγρια ​​κατάσταση, οι δεκτικοί θηλυκοί καρχαρίες ακολουθούνται από τα αρσενικά, που προσπαθούν να γραπώσουν τα θωρακικά πτερύγιά του και να ελιχθούν οι δυο τους σε θέσεις κατάλληλες για ζευγάρωμα. Τα θηλυκά γεννούν σε 1 έως 6 μικρά κάθε χρόνο, μετά από μια περίοδο κύησης 10-13 μηνών.

Σχέση με τον άνθρωπο, χρήση του ως τροφή και κίνδυνοι εξαφάνισης

Οι λευκοπτέρυγοι υφαλοκαρχαρίες σπάνια είναι επιθετικοί προς τους ανθρώπους, αν και μπορεί να ερευνήσουν στενά κολυμβητές. Ωστόσο, οι αλιείς με ψαροτούφεκο διατρέχουν τον κίνδυνο να δαγκωθούν από ένα προσπαθεί να κλέψει τα αλιεύματά τους. Αυτό το είδος αλιεύεται για τροφή, αν και υπάρχουν αναφορές για δηλητηρίαση από σιγκουατοξίνη ως αποτέλεσμα της κατανάλωσής του. Η Διεθνής Ένωση για τη Διατήρηση της Φύσης (IUCN) έχει αξιολογήσει το λευκοπτέρυγο υφαλοκαρχαρία ως σχεδόν απειλούμενο, σημειώνοντας ότι οι αριθμοί του είναι σε φθίνουσα πορεία, λόγω της αύξησης των επιπέδων της ανεξέλεγκτης αλιευτικής δραστηριότητας. Ο αργός ρυθμός αναπαραγωγής και οι περιορισμένες προτιμήσεις των ενδιαιτημάτων του είδους αυτού καθιστά ευάλωτους τους πληθυσμούς του στην υπερεκμετάλλευση.
Ντέιβιντ Τένναντ

Προσωπική Ζωή

Ο Ντέιβιντ Τένναντ παντρεύτηκε την ηθοποιό Τζόρτζια Μόφετ, η οποία έπαιξε τη γενετικά προερχόμενη κόρη του Δόκτωρ στη σειρά Doctor Who (επεισόδιο "The Doctor's Daughter"), στις 30 Δεκεμβρίου του 2011. Επίσης όσον αφορά τη γυναίκα του, είναι η κόρη του ηθοποιού Πίτερ Ντάβισον, ο οποίος έπαιξε και αυτός στη σειρά Doctor Who ως η πέμπτη ενσάρκωση του Δόκτωρ. Ο Τένναντ και η Μόφετ έχουν μια κόρη την Ολίβια που γεννήθηκε τον Μάρτιο του 2011 και άλλα τρια παιδιά. Ο Τένναντ επίσης υιοθέτησε τον γιο της Μόφετ,Τάιλερ τον Σεπτέμβρη του 2011.Το Νοέμβριο του 2015 ο Τένναντ ανακοίνωσε ότι η γυναίκα του έφερε στον κόσμο το τέταρτο παιδί τους ένα κοριτσάκι χωρίς να αναφέρει πότε. Ο Τένναντ δε συζητά για την προσωπική ζωή του και ειδικότερα για τις σχέσεις του κατά τις συνεντεύξης του.
Signals

Ιστορία του δίσκου

Κατά τις ηχογραφήσεις του "Signals" ο ήχος των Rush υπέστη μεγάλες αλλαγές, αφού τα συνθεσάιζερ του Τζέντι Λι πέρασαν στον βασικό ρόλο, αυξάνοντας τις μελωδικές τους γραμμές, με χαρακτηριστικά παραδείγματα κομμάτια όπως τα "Countdown" και "Subdivisions". Η κιθάρες πέρασαν σε δεύτερη μοίρα, με μινιμαλιστικά σόλο και ενορχηστρώσεις, ενώ στο κομμάτι "Losing It" συμμετείχε ο βιολιστής Μπεν Μινκ.
Το "Signals" παρουσίασε μία περισσότερο εμπορική τάση από τους Rush, με το "New World Man" να γίνεται το μοναδικό σινγκλ τους που σκαρφάλωσε στο Top-40 του Billboard, ενώ παράλληλα ο πειραματισμός τους με μουσικά είδη όπως η ρέγκε και η φανκ μουσική, φάνηκε σε τραγούδια όπως τα "Digital Man", "The Weapon" και "Chemistry".
Η διαφοροποίηση στον ήχο του συγκροτήματος επέφερε προστριβές με τον παραγωγό Τέρι Μπράουν, αφού το συγκρότημα έμεινε ανικανοποίητο από την αντιμετώπιση του Μπράουν προς τα κομμάτια του "Signals", ενώ ο ίδιος έδειξε την δυσαρέσκεια του από την εκτεταμένη χρήση συνθεσάιζερ. Οι διαφωνίες αυτές οδήγησαν στην λήξη της συνεργασίας των Rush με τον μέχρι τότε παραγωγό τους.
Ο δίσκος κυκλοφόρησε τον Σεπτέμβριο του 1982, ανεβαίνοντας στην κορυφή των τσαρτ της πατρίδας τους, όπου βραβεύθηκε ως πλατινένιος. Επίσης, μπήκε στο Top-10 στην Μεγάλη Βρετανία και τις Ηνωμένες Πολιτείες, για να βραβευθεί ως πλατινένιος από την RIAA και ως ασημένιος από την BPI. Παράλληλα, το σινγκλ του "New World Man" έφθασε στο # 1 στον Καναδά, ενώ τα σινγκλ "Subdivisions", "Countdown" και "The Weapon" μπήκαν στα βρετανικά τσαρτ, ανεβάζοντας ακόμη περισσότερο την δημοτικότητα τους.

Λίστα Τραγουδιών

1. Subdivisions (Lee, Lifeson, Peart, Pye Dubois) - 5:35

2. The Analog Kid (Lee, Lifeson, Peart) - 4:47

3. Chemistry (Lee, Lifeson, Peart) - 4:57

4. Digital Man (Lee, Lifeson, Peart) - 6:23

5. The Weapon (Lee, Lifeson, Peart) - 6:24

6. New World Man (Lee, Lifeson, Peart) - 3:42

7. Losing It (Lee, Lifeson, Peart) - 4:53

8. Countdown (Lee, Lifeson, Peart) - 5:49

Βραβεία

Signals (άλμπουμ)
Ηνωμένες Πολιτείες (RIAA Certification): Πλατινένιος 
Καναδάς (CRIA Certification): Πλατινένιος 
Ηνωμένο Βασίλειο (BPI Certification): Ασημένιος
Ύμνος του Γελ

Ύμνος του Γέλ είναι η δοξολογία των αγγέλων της πρώτης ταξιαρχίας Ασωμάτων Δυνάμεων (Χερουβείμ, Σεραφείμ και Θρόνοι) προς τον Θεό και πιο συγκεκριμένα κατά τον Ιεζεκιήλ είναι ο ήχος που παράγεται απο τους τροχούς των Χερουβείμ.
Κολέγιο

Το Κολέγιο ή Κολλέγιο (Λατινικά: Collegium) είναι εκπαιδευτικό ίδρυμα ή συστατικό τμήμα εκπαιδευτικού ιδρύματος. Το κολέγιο μπορεί να είναι ένα τριτοβάθμιο εκπαιδευτικό ίδρυμα που χορηγεί τίτλο σπουδών, τμήμα πανεπιστημίου, που αποτελείται από σύνολο κολεγίων ή ίδρυμα που προσφέρει επαγγελματική εκπαίδευση. Είναι το αντίστοιχο του Ελληνικού όρου Σχολή (εντός του Πανεπιστημίου), πχ μαθηματική Σχολή, Νομική Σχολή.
Στις Ηνωμένες Πολιτείες και την Ιταλία, το κολέγιο είναι τυπικά τμήμα πανεπιστημίου, αλλά γενικά οι όροι «κολέγιο» και «πανεπιστήμιο» χρησιμοποιούνται εναλλακτικά, ενώ στην Ωκεανία και τη Νότια Ασία, το κολέγιο αναφέρεται πιθανώς σε ίδρυμα δευτεροβάθμιας εκπαίδευσης ή λύκειο, σε κολέγιο περαιτέρω επιμόρφωσης, σε εμπορικό εκπαιδευτικό οργανισμό, ή συστατικό τμήμα πανεπιστημίου.

Ετυμολογία

Στην αρχαία Ρώμη το collegium ήταν λέσχη ή εταιρεία, μια ομάδα ανθρώπων με κοινό σύστημα κανόνων (con- = "μαζί" + leg- = "νόμος" ή lego = "επιλέγω" ή "διαβάζω"). Επίσης κοινωνία αρχής, συναρχία, σύστημα.
Μενουέτο

Το μενουέτο ή μινουέτο, είναι ένας γαλλικός αριστοκρατικός χορός σε διμερή φόρμα (Α - Β) και ρυθμό 3/4. Το όνομά του πήρε από την γαλλική λέξη menu που σημαίνει μικρός και χαρακτήριζε τα βήματα του χορού. Το όνομα πήρε και η μουσική που συνόδευε τον χορό. Αποσπασμένη η μουσική από τον χορό, εμφανίστηκε αρχικά στην σουίτα τον 17ο αιώνα, πέρασε στην συμφωνία και την σονάτα ως 3ο μέρος τον 18ο αιώνα και έφτασε να αποτελεί και ανεξάρτητη φόρμα.

Μορφή

Η μορφή του μενουέτου ήταν αρχικά διμερής. Αργότερα, με την επέκτασή του και την επανάληψη του πρώτου του μέρους, καθιερώθηκε η νέα του μορφή ως μενουέτο-τρίο, με τριμερή μορφή Α-Β-Α. Α είναι το μενουέτο που επαναλαμβάνεται και στο τέλος, ενώ Β είναι το τρίο το οποίο έχει έναν πιο μελωδικό χαρακτήρα που έρχεται σε αντίθεση με το μενουέτο. Το τρίο πήρε την ονομασία που από τον αρχικό αριθμό των οργάνων από τα οποία εκτελούνταν που ήταν τρία: δύο όμποε και ένα φαγκότο ή δύο βιολιά και ένα βιολοντσέλο. Βρίσκεται σε κάποια κοντινή τονικότητα με το μενουέτο, ενώ σπάνια βρίσκεται στην ίδια.
Υπάρχουν διάφορες παραλλαγές στην μορφή του μενουέτο-τριο όπου εμφανίζεται ένα επιπλέον τρίο και μία coda.

Σκέρτσο

Ο Χάυντν, ο Μπετόβεν και άλλοι συνθέτες χρησιμοποίησαν το σκέρτσο στην θέση του μενουέτο-τρίο, το οποίο είναι ουσιαστικά μία παραλλαγή του με λαϊκή καταγωγή, όντας πιο γρήγορο και με κωμικό χαρακτήρα.
Σιέλι (περιφέρεια Κιζιλόρντα)

Γεωγραφική θέση

Το περιφερειακό κέντρο, η Κιζιλορντά είναι 128 χιλιόμετρα βορειοδυτικά, και επίσης ο Συρ Ντάρια απέχει λίγα χιλιόμετρα από την πόλη. 

Ιστορία

Ιδρύθηκε το 1904 με την δημιουργία, του σιδηροδρομικού σταθμού Ορινμπόρ - Τασκένδης.
2330 Οντάκε

Φυσικά χαρακτηριστικά

Η μέση διάμετρος του Οντάκε εκτιμάται σε 33,05 χιλιόμετρα, ενώ το γεωμετρικό άλβεδό του είναι 0,0488.
Νότια Χερσόνησος

Γεωγραφία

Η Νότια Χερσόνησος αποτελεί μια χερσόνησο στα νοτιοδυτικά της Ισλανδίας. Συνορεύει στα βορειοανατολικά με το Μεγάλο Ρέικιαβικ  και στα ανατολικά με τη Νότια. Με συνολική έκταση 829 τ. χλμ., είναι η μικρότερη περιφέρεια της Ισλανδίας σε έκταση.
Η κυριότερη λίμνη είναι η Κεϊφαρβάτν, ενώ άλλες λίμνες είναι η Γκραναβάτν, η Ντζουπαβάτν, η Σπακονουβάτν, η Λίμνη Μπλάα Λόνιδ κ.λπ.

Δημογραφία

Σύμφωνα με επίσημη εκτίμηση του 2016, η Νότια Χερσόνησος έχει 22.509 κατοίκους, με πυκνότητα 27,2 κατοίκων ανά τ. χλμ.. Πρωτεύουσα είναι η Κέφλαβικ με πληθυσμό 15.081 κατοίκων.
Βραβεία Σωματείου Αμερικανών Ηθοποιών του 2012

Η 19η απονομή των Screen Actors Guild Awards τίμησε τις καλύτερες ερμηνείες του 2012 στον κινηματογράφο και στην τηλεόραση. Η απονομή πραγματοποιήθηκε στις 27 Ιανουαρίου 2013 στο Shrine Exposition Center στο Λος Άντζελες της Καλιφόρνια για 17η συνεχόμενη φορά. Τηλεοπτικά μεταδόθηκε ταυτόχρονα από τα αμερικανικούς τηλεοπτικούς σταθμούς TNT και TBS.
Οι υποψηφιότητες ανακοινώθηκαν στις 12 Δεκεμβρίου 2012. Το τιμητικό βραβείο συνολικής προσφορά δόθηκε στον Ντικ Βαν Ντάικ.
Γιούτα Τζαζ

Λογότυπα

Ακολουθούν τα λογότυπα του συλλόγου με χρονολογική σειρά:
Πλατανόβρυση Χανδρινού Μεσσηνίας

Κάτοικοι

Οι κάτοικοι του χωριού που σύμφωνα με την απογραφή του 2001 ήταν 82 και με την απογραφή του 2011 ήταν 61, ασχολούνται κυρίως με τη γεωργία. Κάποιοι από τους κατοίκους του χωριού προέρχονται από Αρκάδες κτηνοτρόφους, γνωστούς και ως οι «ανεβοκατεβάτες», ονομασία που αποδόθηκε παλαιότερα στους βοσκούς αυτούς, καθώς την Άνοιξη ανέβαιναν με τα κοπάδια τους στην Αρκαδία, ενώ τον Χειμώνα κατέβαιναν στα χειμαδιά της Μεσσηνίας.
Πανσές

Χρήσεις

Ο πανσές χρησιμοποιείται ως καλλωπιστικό και διακοσμητικό φυτό εσωτερικών και εξωτερικών χώρων ενώ με το υπέροχο σχέδιο του κοσμεί ανθοδέσμες και βάζα και χρησιμοποιείται στο στολισμό σε κοινωνικές εκδηλώσεις. Ο καλλιεργούμενος πανσές ή πανσές των κήπων (Ίον το βιτροκιανό - V. wittrockiana) είναι υβρίδιο που προήλθε από διασταυρώσεις του είδους Ίον το τρίχρουν (V. tricolor) με είδη όπως τα Ίον το κερατοφόρο (V. cornuta), Ίον το ξανθό (V. lutea), Ίον το αλταϊκό (V. altaica). Τέλος ο πανσές χρησιμοποιείται στη Φυτοθεραπεία.
Ηνωμένες Βιβλικές Εταιρίες

Οι Ηνωμένες Βιβλικές Εταιρίες (UBS - United Bible Societies) είναι ένας παγκόσμιος σύνδεσμος Βιβλικών εταιριών, με μέλη 146 Βιβλικές Εταιρίες σε περίπου 200 χώρες.
Ο σύνδεσμος ιδρύθηκε το έτος 1946 με εκπροσώπους από 13 χώρες, σε μια προσπάθεια συντονισμού των δραστηριοτήτων των Βιβλικών εταιριών. Η πρώτη έδρα της ήταν στο Λονδίνο και στη Γενεύη.
Από το έτος 2000, μέλος των Ηνωμένων Βιβλικών Εταιριών είναι και η Ελληνική Βιβλική Εταιρία.
143 Αδρία

Φυσικά χαρακτηριστικά

Η μέση διάμετρος της Αδρίας είναι 95,4 ± 0,7 km. Μία επιπρόσθηση από την Αδρία έχει παρατηρηθεί μέχρι στιγμής, στις 21 Αυγούστου 2000 από την Ιαπωνία, και από τα δεδομένα της υπολογίσθηκε ένα σφαιροειδές σχήμα διαστάσεων 98 × 86 km. Η μάζα της Αδρίας εκτιμάται σε 760 τρισεκατομμύρια τόνους με μέση πυκνότητα 2,0 gr/cm³. Η μέση επιτάχυνση της βαρύτητας στον ισημερινό της Αδρίας εκτιμάται σε 2,51 cm/sec², δηλαδή η βαρύτητα εκεί είναι 390 φορές ασθενέστερη από τη γήινη, ενώ η μέση ταχύτητα διαφυγής υπολογίζεται σε 47,5 m/sec (171 χιλιόμετρα την ώρα).
Ο φασματικός τύπος της Αδρίας είναι C (ανθρακούχος). Το άλβεδό της είναι 0,049. Η μέση θερμοκρασία στην επιφάνειά της εκτιμάται σε 106 βαθμούς C κάτω από το μηδέν.
Η Αδρία περιστρέφεται γύρω από τον εαυτό της μία φορά κάθε 22 ώρες και 18 δευτερόλεπτα, μία αρκετά αργή περιστροφή για αστεροειδή. Η τιμή προέκυψε από φωτομετρικές παρατηρήσεις που έγιναν το 2008 από το Λας Κρούσες (Νέο Μεξικό).
Ματωμένα χώματα

Περίληψη

Στο βιβλίο περιγράφεται η ζωή του Μανώλη Αξιώτη ο οποίος υπηρέτησε στα οθωμανικά Αμελέ Ταμπουρού (Τάγματα Εργασίας) του 1914–1918, αργότερα έγινε φαντάρος του Ελληνικού Στρατού και στη συνέχεια έζησε την καταστροφή της Μικράς Ασίας, την αιχμαλωσία και την προσφυγιά. Το βιβλίο αναφέρεται γενικότερα στη ζωή των Ελλήνων της Μικράς Ασίας και στη Μικρασιατική Καταστροφή.

Τηλεόραση

Διασκευάστηκε για την τηλεόραση από τους: Νίκος Απερανθείτης και Λεία  Βιτάλη και προβλήθηκε από το κανάλι Alpha το 2008.
Αντέν Αμπντουλέ Οσμάν

Πολιτική καριέρα

Γεννήθηκε στις 9 Δεκεμβρίου του 1908 στο Ογκαντέν.  Όταν η χώρα του έγινε ανεξάρτητη, την 1η Ιουλίου του 1960, εξελέγη πρώτος Πρόεδρος. Ηττήθηκε στις προεδρικές εκλογές του 1967 από τον Αμπντιρασίντ Αλί Σερμάρκε. Η προεδρία του έλαβε τέλος στις 10 Ιουνίου του 1967.
Τα τελευταία χρόνια της ζωής του τα έζησε στα νότια της Σομαλίας και πέθανε στις 8 Ιουνίου του 2007, σε ηλικία 99 ετών. Το διεθνές αεροδρόμιο της Μογκαντίσου πήρε το όνομά του με απόφαση της προσωρινής ομοσπονδιακής κυβέρνησης, στη μνήμη του. Η κηδεία του έγινε με κρατική δαπάνη.
Κύπελλο Πρωταθλητριών Ευρώπης στην καλαθοσφαίριση 1990-91

Το Κύπελλο Πρωταθλητριών ομάδων Ευρώπης καλαθοσφαίρισης ανδρών (σήμερα Ευρωλίγκα ανδρών) της περιόδου 1990-91 ήταν η τελευταία διοργάνωση που η ημιτελική της φάση διεξήχθη σε έναν όμιλο οκτώ ομάδων (14 αγωνιστικών). Προηγήθηκαν όπως πάντα οι προκριματικοί γύροι, ενώ στην τελική φάση (φάιναλ φορ), που ορίσθηκε να λάβει χώρα στο Παρίσι το τριήμερο 16-18 Απριλίου 1991, προκρίθηκαν οι τέσσερις πρώτοι της κατάταξης του ημιτελικού ομίλου. Η FIBA είχε ανακοινώσει ότι από την επόμενη διοργάνωση του 1991-92, οι χώρες των οποίων οι ομάδες θα συμμετείχαν στο φάιναλ του 1991 θα είχαν περισσότερους εκπροσώπους στην κορυφαία διοργάνωση του 1992 και όχι μόνο τον πρωταθλητή. Όμως, ο Άρης δεν προκρίθηκε στο φάιναλ φορ του 1991, με αποτέλεσμα να μη συμμετάσχει ο δευτεραθλητής ΠΑΟΚ στο κύπελλο πρωταθλητριών του 1992.

Κατάταξη οκτάδας

Η Μπαρτσελόνα τερμάτισε στην πρώτη θέση με 11 νίκες, 3 ήττες και 25 β., ενώ η ΠΟΠ'84 Σπλίτ ήταν δεύτερη (23 βαθμοί). Στην τρίτη προνομιούχο θέση ισοβάθμησαν η Σκαβολίνι του Πέζαρο με την Μακάμπι Τελ-Αβίβ (22 β.) Εκτός φάιναλ φορ (για πρώτη φορά, αφού ήταν η μοναδική ομάδα που είχε συμμετοχή και στα τρία προηγούμενα) έμεινε ο πρωταθλητής Ελλάδας Άρης Θεσσαλονίκης (21 β.), όπως και οι εκπρόσωποι της Γερμανίας (Μπάγερ Λεβερκούζεν 20), της Αγγλίας (Κίνγκστον, 18) και της Γαλλίας (Λιμόζ, 17).
Αριστερός φασισμός

Ο αριστερός φασισμός είναι κοινωνιολογικός και φιλοσοφικός όρος που έχει χρησιμοποιηθεί για να περιγράψει είτε ανθρώπους της αριστεράς, που θεωρείται πως έχουν φασιστικές συμπεριφορές ή άνθρωπους εντός του φασιστικού κινήματος οι οποίοι θεωρούνται πως έχουν σοσιαλίζουσες πεποιθήσεις, όπως π.χ. ο Ότο Στράσερ. Ο Στάσσερ έκφράζε  μια αριστερίζουσα ή σοσιαλίζουσα συμπεριφορά, που ωστόσο δεν θα μπορούσε να ονομαστεί «σοσιαλισμός», καθόσον ήταν περισσότερο ένας αντισημιτικός εθνικισμός με ζωτικά επαναστατικά και αντικαπιταλιστικά στοιχεία. 
Ο φασισμός θεωρήθηκε ιστορικά ως ακροδεξιά ιδεολογία, αλλά αναμένονται ιδεολογικές ομοιότητες με την ακροαριστερά σύμφωνα με τη Θεωρία του Πετάλου, οι οποίες μπορεί να είναι η τάση προς τον ολοκληρωτισμό ή/και η χρήση πολιτικής τρομοκρατίας.  Ο όρος "αριστερός φασισμός" όπως και ο αναρχισμός και ο αριστερός εξτρεμισμός συνδέεται συχνά με το χάος, τη βία, την εσωτερική τρομοκρατία και τη διαφθορά σε πολιτικά πρόσωπα από τις αρχές και τα μέσα μαζικής ενημέρωσης. Οι πολιτικοί αντίπαλοι της αριστεράς τον χαρακτηρίζουν ως απειλή για την εγχώρια ασφάλεια.  Ο όρος δεν έχει καθολικά κατανοητή ή συμφωνημένη σημασία  και μπορεί να χρησιμοποιηθεί υποτιμητικά για οποιαδήποτε αριστερή πολιτική θέση, ή όπου γίνονται αντιληπτές ασυνήθιστες (ή αντιφατικές) υβριδικές πολιτικές θέσεις.
Ο όρος έχει τις ρίζες του στην κριτική του Βλαντίμιρ Λένιν περί του κινδύνου της αντι-Μαρξιστικής ακρο-Αριστεράς, προτού θεμελιωθεί ως θέση από τους κοινωνιολόγους Γιούργκεν Χάμπερμας και Έρβινγκ Λούις Χόροβιτς.
Ευρωπαϊκό Πρωτάθλημα Ποδοσφαίρου U19

Τουρνουά Νέων ΟΥΕΦΑ

Το 1955 τη διοργάνωση ανέλαβε η UEFA αλλά τις δύο πρώτες χρονιές το τουρνουά περιλάμβανε μόνο φάση ομίλων, χωρίς τελική φάση για την ανάδειξη τελικού νικητή.
Ρέιτσελ Κάρσον

Βιογραφία

Η Κάρσον γεννήθηκε το 1907 στο Σπρίγνκντεηλ της Πενσυλβάνια και ξεκίνησε την καριέρα της ως θαλάσσια βιολόγος στο Γραφείο Αλιευμάτων των Ηνωμένων Πολιτειών, ενώ έγινε συγγραφέας πλήρους απασχόλησης τη δεκαετία του 1950. Το βιβλίο που εξέδωσε το 1951, το The Sea Around Us (Η Θάλασσα Γύρω Μας) κέρδισε το Εθνικό Βραβείο Βιβλίου των ΗΠΑ ως αναγνώριση για την χαρισματική γραφής της. Επιπλέον μέσω του βραβείου εξασφάλισε και οικονομική σταθερότητα. Το επόμενο βιβλίο της, The Edge of the Sea (Η Άκρη της Θάλασσας) και η επανέκδοση του πρώτου της βιβλίου, Under the Sea Wind (Κάτω από το Θαλάσσιο Άνεμο) έγιναν επίσης μπεστ-σέλλερ. Και τα τρία βιβλία εξετάζουν τη ζωή στον Ωκεανό από την παραλία μέχρι τα βαθύτερα σημεία.
Στο τέλος της δεκαετίας του 1950, η Κάρσον έστρεψε την προσοχή στο περιβάλλον και πιο συγκεκριμένα στα προβλήματα που πίστευε ότι οφείλονταν στα συνθετικά εντομοκτόνα. Το 1962 εξέδωσε υπό αυτό το πρίσμα το βιβλίο Σιωπηλή Άνοιξη (Silent Spring), στο οποίο παρουσιάζει με λεπτομέρειες τη συστηματική δηλητηρίαση του περιβάλλοντος και υποστηρίζει ότι τα εντομοκτόνα μέσω της συσσώρευσής τους στην τροφική αλυσίδα βλάπτουν τον ανθρώπινο οργανισμό. Συγκεκριμένα υποστήριζε πως αν εξαιρεθεί το ενδεχόμενο ενός πυρηνικού πολέμου, η μεγαλύτερη απειλή για την ανθρωπότητα είναι η ρύπανση του ανθρώπινου περιβάλλοντος.
Το βιβλίο έγειρε ανησυχίες για το περιβάλλον σε μεγάλη μερίδα της αμερικανικής κοινωνίας και οδήγησε στην αλλαγή της εθνικής πολιτικής των ΗΠΑ για τη χρήση εντομοκτόνων που περιλάμβανε την απαγόρευση του DDT και άλλων εντομοκτόνων, ενώ αποτέλεσε έμπνευση για το περιβαλλοντικό κίνημα που οδήγησε στη δημιουργία της Υπηρεσίας Προστασίας Περιβάλλοντος των ΗΠΑ.
Η Κάρσον απεβίωσε τον Απρίλιο του 1964 στο Σίλβερ Σπρνγκ του Μέριλαντ.
Γρηγόρης Σκαφίδας

Νεανικά χρόνια

Ο Γρηγόρης Σκαφίδας γεννήθηκε στο Ληξούρι της Κεφαλονιάς το 1902. Μετά την εκπλήρωση των στρατιωτικών του υποχρεώσεων εγκαταστάθηκε στην Αθήνα και προσελήφθη ως εργάτης στην Εταιρεία Φωταερίου Αθηνών. Από νεαρή ηλικία ασπάστηκε την κομμουνιστική ιδεολογία και εντάχθηκε στο ΚΚΕ, ενώ παράλληλα ασχολήθηκε και με τον συνδικαλισμό. Τα πρώτα χρόνια από την ένταξή του στο ΚΚΕ ήταν χαμηλόβαθμο στέλεχος και στις αρχές της δεκαετίας του 30 μετέβη στη Μόσχα και φοίτησε στις κομματικές σχολές KOYTB.
Μετά την επάνοδό του από τη Μόσχα, ανέλαβε θέσεις σε διάφορους τομείς του κόμματος και ανέβηκε στην κομματική ιεραρχία. Εξελέγη μέλος της ΚΕ του ΚΚΕ το 1934 στο 5ο Συνέδριο του κόμματος και επανεξελέγη στην ΚΕ το 1935 στο 6ο Συνέδριο. Για την κομματική και συνδικαλιστική του δράση διώχθηκε κατ΄ επανάληψη από το κράτος.
Το κομματικό του ψευδώνυμο ήταν Γκεοργκίεφ.

Στη Δικτατορία Μεταξά

Κατά τη διάρκεια της μεταξικής δικτατορίας πέρασε στην παρανομία, αναλαμβάνοντας διάφορες υπεύθυνες θέσεις του κόμματος. Τον Απρίλιο του 1938 η Ασφάλεια συνέλαβε την τριμελή  γραμματεία του ΠΓ του ΚΚΕ Βασίλη Νεφελούδη, Στέλιο Σκλάβαινα και Μήτσο Παρτσαλίδη, μαζί με αρκετά άλλα στελέχη του κόμματος και μέχρι το τέλος του έτους οι συλλήψεις κλιμακώθηκαν και η καθοδήγηση του ΚΚΕ αποψιλώθηκε. Στην 5η Ολομέλεια της ΚΕ του ΚΚΕ, τον Φλεβάρη του 1939, ο Σκαφίδας έγινε μέλος του Πολιτικού Γραφείου της ΚΕ του ΚΚΕ, μαζί με άλλα στελέχη για να αναπληρωθούν οι κενές θέσεις στην καθοδήγηση μετά τις συλλήψεις του προηγούμενου έτους.
Το καλοκαίρι του 1939 μαζί με τον Γ. Σιάντο ανέλαβαν την καθοδήγηση του Μακεδονικού Γραφείου του κόμματος. Συνελήφθη από την Ασφάλεια τον Νοέμβριο του 1939 μαζί με τον Σιάντο και κλείστηκε στην Κέρκυρα στην Ακτίνα Θ’, όπου ήταν κρατούμενος ο Νίκος Ζαχαριάδης και άλλα ηγετικά στελέχη του ΚΚΕ. Για τη σύλληψη των Σιάντου-Σκαφίδα η Παλιά Κεντρική Επιτροπή με ανακοίνωσή της στον Ριζοσπάστη της 25ης Δεκέμβρη 1939 κατήγγειλε ως "χαφιέ" τον Μισέλ Γκαζέ, που είχε συλληφθεί ένα μήνα νωρίτερα. Στην Κέρκυρα λίγο καιρό μετά έκανε δήλωση μετανοίας, αφέθηκε ελεύθερος και επέστρεψε στην Αθήνα. Σύμφωνα με μια εκδοχή ο Σκαφίδας έκανε δήλωση κατ΄ εντολή του Ζαχαριάδη, ώστε να αφεθεί ελεύθερος και να ερευνήσει τον ρόλο του Σιάντου, που ο Ζαχαριάδης θεωρούσε σκοτεινό.

Διαγραφή και δολοφονία του

Κατά τη διάρκεια της Κατοχής εγκαταστάθηκε στη Μεσσηνία στο χωριό της γυναίκας του. Οι παλιοί του σύντροφοι τον είχαν απομονώσει ως "δηλωσία", ενώ τον Δεκέμβρη του 1942 διαγράφηκε από το κόμμα με απόφαση της Β' Πανελλαδικής συνδιάσκεψης του ΚΚΕ.
Την Άνοιξη του 1944 κλήθηκε από την τότε ηγεσία του ΚΚΕ στο Καρπενήσι για να του ανατεθεί δουλειά στο ΕΑΜ και να εξεταστεί η περίπτωσή του. 
Μερικούς μήνες αργότερα, το καλοκαίρι του 1944, εκτελέστηκε στο Καρπενήσι μετά από εντολή της ηγεσίας ως προδότης του ΚΚΕ.